[pic] | KOMISIJA EVROPSKIH SKUPNOSTI |

Bruselj, 28.6.2006

COM(2006) 355 konč.

2004/0218 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES o

skupnem stališču Sveta o sprejetju uredbe evropskega parlamenta in sveta o finančnem instrumentu za okolje (Life+)

2004/0218 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES o

skupnem stališču Sveta o sprejetju uredbe evropskega parlamenta in sveta o finančnem instrumentu za okolje (Life+)

1. OZADJE

- Komisija je 29. septembra 2004 sprejela predlog Uredbe Evropskega parlamenta in Sveta[1] o finančnem instrumentu za okolje (Life+) za sprejem s postopkom soodločanja iz člena 251 Pogodbe ES.

- Odbor regij in Evropski ekonomsko-socialni odbor sta dala svoji mnenji aprila 2005.

- Evropski parlament je sprejel svoje stališče ob prvi obravnavi 7. julija 2005.

- Svet je sprejel delni politični dogovor 2. decembra 2005.

- Komisija je sprejela popravljeni predlog 24.maja 2006[2].

- Svet je sprejel svoje skupno stališče 27. junija 2006.

2. CILJ PREDLOGA KOMISIJE

Predlagana uredba je ena od mnogih, ki zadevajo finančni okvir za obdobje od leta 2007 do 2013, vendar je edini predlog, ki izrecno zadeva okolje

- zagotoviti posebno podporo na ravni Skupnosti za ukrepe in projekte z evropsko dodano vrednostjo za izvajanje, posodabljanje in razvoj okoljske politike in zakonodaje Skupnosti, zlasti izvajanje šestega okoljskega akcijskega programa Skupnosti (medtem ko bi sredstva za naložbe in ukrepi upravljanja ali v korist okolja bili v glavnem na voljo preko drugih finančnih instrumentov); in

- zamenjati številne obstoječe programe (medtem ko bi nekatere elemente sedanjega programa LIFE vključili v druge finančne instrumente).

Cilj tega „celostnega pristopa“ je zagotoviti večje možnosti sofinanciranja, spodbujati usklajevanje oblikovanja politike in lažje zagotavljati sredstva za upoštevanje nacionalnih in regionalnih prednostnih nalog.

3. PRIPOMBE K SKUPNEMU STALIščU

3.1. Splošne pripombe

Na plenarni seji 7. julija 2005 je Evropski parlament sprejel 37 sprememb (in 1 delno) od 44 predloženih sprememb. Od teh 37 sprememb (in 1 delne) so bile 4 za Komisijo sprejemljive načelno ali delno, ker pojasnjujejo ali izboljšujejo prvotni predlog.

Skupno stališče spreminja predlog Komisije, tako da:

- vključuje poseben del glede narave in biotske raznovrstnosti;

- jasneje opredeljuje koncept evropske dodane vrednosti;

- pojasnjuje vlogo držav članic, nacionalnih agencij in Komisije pri načrtovanju programov in mehanizmih izvajanja; ter

- določa proračun za program.

3.2. Podrobne pripombe

Na podlagi dela Sveta in posebno sklepov iz delnega političnega dogovora z dne 2. decembra 2005 je Komisija lahko sprejela vsebinsko ali načelno večje število sprememb.

3.2.1. Parlamentarne spremembe, ki jih je Komisija sprejela in so v celoti, delno ali načelno vključene v skupno stališče

Spremembe, ki so bile sprejete v celoti ali delno:

- 12, 15 (delno), 34 in 42 tako, da sta osnutek člena 3, ki zadeva merila upravičenosti in posebej tista, ki zadevajo evropsko dodano vrednost, kakor tudi del v zvezi z naravo in biotsko raznovrstnostjo, vključena v skupno stališče;

- 26 glede ločenih obračunskih enot za naravo in biotsko raznovrstnost ter 44 kolikor je črtana Priloga 2 k predlogu Komisije;

- Člen 5 se ujema s spremembo 34, ker določa najvišjo stopnjo sofinanciranja, delno pa se ujema s 13, ker omogoča višjo stopnjo za nekatere projekte glede narave;

- V skupnem stališču (člen 10) je poudarjena povezljivost in zato cilj spremembe 23. Sprememba 27 se upošteva v zvezi s spremljanjem pregledov Komisije;

- 36 za financiranje nevladnih organizacij, ker so še nadalje potrebna za financiranje nekaterih nevladnih organizacij na evropski ravni;

- 14, v kateri člen 6 pojasnjuje, da LIFE+ lahko financira nadnacionalne ukrepe, in 16, ki omogoča državam članicam prožnost glede upoštevanja prednostnih nalog na nacionalni in regionalni ravni;

- Pri spremembi 29 je širša usklajenost, ki zagotavlja, da bodo vsi najpomembnejši sklepi obravnavani v postopku komitologije;

- Ocenjevanje in spremljanje sta vključena s spremembami 19, 32 in 33;

- 9 in 24 sta vključeni v uvodnih izjavah k osnutku Uredbe;

3.2.2. Spremembe Parlamenta, ki sta jih Komisija in Svet zavrnila ter niso vključene v skupno stališče

Spremembe, ki niso bile sprejete niti v celoti niti delno:

- 43 glede predloga Parlamenta za povečani proračun, ker veljavni proračun tvori le del dogovorjenih finančnih perspektiv;

- 21, ker je seznam možnih upravičencev lahko omejevalen in mora zato program biti kolikor je mogoče prožen;

- 15 (delno), 17, 18 in 37 (delno, ker bi postopek soodločanja glede večletnega programa lahko trajal predolgo;

- 28, 30 in 31, ker odstopajo od postopkov iz Sklepa 1999/468/ES;

- 20, ker Komisija ne more zagotoviti izvedbe zahtev glede odpiranja delovnih mest;

- 1-8, ker te uvodne določbe niso več potrebne za utemeljitev besedila;

- 11 glede splošnih ciljev Uredbe.

4. SKLEP

Spremembe, ki jih je uvedel Svet, pomagajo pojasniti predlog Komisije posebej glede jasnejše opredelitve evropske dodane vrednosti ter pojasnjevanja vloge držav članic, nacionalnih agencij in Komisije pri načrtovanju programa in mehanizmih izvajanja. Komisija zato podpira skupno stališče, sprejeto s kvalificirano večino 27. junija 2006. Komisija upošteva tudi izjavo Sveta o spremembi proračuna programa med drugim branjem.

[1] COM(2004) 621 konč. (2004/0218(COD)).

[2] COM(2006) 239 konč.